খোদ মন্ত্রীর স্ত্রীর এপিক নম্বরে ভুতুড়ে ভোটারের খোঁজ!

বালুরঘাট: ভুতুড়ে ভোটার এবার হানা দিল মন্ত্রীর দরবারে! জানা যাচ্ছে, মন্ত্রী বিপ্লব মিত্রের স্ত্রীর এপিক নম্বরে রয়েছে গুজরাতের মহিলার নাম। ইতিমধ্যেই কলকাতা টিভির হাতে এসেছে সেই ভোটার তালিকার এক্সক্লুসিভ তথ্য।

মুখ্যমন্ত্রী মমতা বন্দ্যোপাধ্যায় এর আগেই ভুয়ো ভোটার নিয়ে সরব হয়েছিলেন, আর তারপরেই তদন্তে নেমে একই এপিক নাম্বারে বালুরঘাটে তিন জনের হদিশ মেলে। সেই এপিক নম্বর মেলাতে গিয়ে দেখা যাচ্ছে, তিনজন ভোটারের এপিক নাম্বার গুজরাটের বিভিন্ন এলাকার তিনজনের এপিক নাম্বার একই। ঘটনাটি ঘটেছে বালুরঘাট শহরের ৪ নম্বর ওয়ার্ডে। একই এপিক নম্বরে তিনজন ভোটারের হদিশ মিলেছে। যাদের মধ্যে দুইজন বালুরঘাটের, এবং একজন গুজরাটের।

আরও পড়ুন: যাদবপুরে আহত ছাত্রের বিরুদ্ধে এবার পুলিশের পক্ষ থেকে দায়ের তিনটি এফআইআর

জানা যাচ্ছে, বালুরঘাটের ৪ নম্বর ওয়ার্ডের মহামায়া সরকারের এপিক নম্বরের সঙ্গেই মিলেছে, মহামায়া মোস্তাফি সরকারের এপিক নম্বর। তিনিও বালুরঘাটের বাসিন্দা তবে তার এখনও খোঁজ মেলেনি। একই এপিক নম্বরে গুজরাটের সুনিতা থাইয়ার নামও রয়েছে। অন্যদিকে, বালুরঘাটের চার নম্বর ওয়ার্ডের স্বপ্না চক্রবর্তীর এপিক নম্বরের সঙ্গেই গুজরাটের কেটি ডেভিসের নাম উল্লেখ রয়েছে। ওই ওয়ার্ডের গৌরী সরকারের এপিক নম্বরেই গুজরাতের আমির ভাই খোজার নাম পাওয়া গিয়েছে। ওই ওয়ার্ডের পাপিয়া সরকারের নামে গুজরাতের মহেশজি ঠাকুরের নাম মিলেছে। ওই তথ্য মিলতেই এদিন সকালে বাড়ি বাড়ি যান ওই ওয়ার্ডের কাউন্সিলর নিতা নন্দী। বিষয়গুলি নিয়ে সাধারণ মানুষকে অবগত করেন। এ নিয়ে প্রয়োজনীয় ব্যবস্থা গ্রহণের কথা তিনি জানিয়েছেন।

দেখুন অন্য খবর